Školský vzdelávací program Hravo, zdravo, s úsmevom...

Naša materská škola ponúka:

* výchovu a vzdelávanie v pokojnom prostredí,
* aktivity realizované v okolitej prírode,
* kvalifikovaných zamestnancov,
* tvorivý, vzájomne sa podporujúci tím.

V oblasti vzdelávania sme zameraní na predčitateľskú gramotnosť, na environmentálnu výchovu (projekt „V jednej kvapke vody môžeš spoznať celý svet“), na matematickú gramotnosť a na rozvíjanie umeleckých zručností detí. Materská škola poskytuje deťom aj možnosť navštevovať pohybovú akadémiu, výtvarný a jazykový krúžok.

Východiskom pre tvorbu cieľov boli hodnoty, ktoré materská škola uznáva a rozvíja u detí:

* láska k prírode,
* túžba po vzdelaní,
* vzájomná úcta,
* radostné prežívanie života,
* zodpovednosť za svoje zdravie,
* rešpektovanie jedinečnosti každej osobnosti.